শিৱসাগৰ জিলাত ৰাষ্ট্ৰীয় ঘাইপথ সম্প্ৰসাৰণৰ কামত নিয়োজিত তথা জিডিচিএল নামৰ ঠিকাদাৰী প্ৰতিষ্ঠানৰ পৰা উপঠিকা লাভ কৰা ভি এছ ডি ইনফ্ৰা নামৰ এটি প্ৰতিষ্ঠানৰ এখন ফকলেন প্ৰতিষ্ঠানটোত কৰ্মৰত কৰ্মচাৰীয়ে টীয়কৰ তেল ডিপুৰ সমীপত সোমবাৰে জব্দ কৰে।
জানিব পৰা মতে ভি এছ ডি ইনফ্ৰা নামৰ প্ৰতিষ্ঠানটোত কৰ্মৰত স্থানীয় কৰ্মচাৰীসকলক যোৱা তিনি-চাৰি মাহে প্ৰতিষ্ঠানটোৱে পাৰিতোষিক প্ৰদান কৰা নাই।
প্ৰতিষ্ঠানটোৱে লগতে জাঁজী দলঘৰৰ পৰা ডিমৌ পৰ্যন্ত ৰাষ্ট্ৰীয় ঘাই পথৰ সম্প্ৰসাৰণৰ কামো বন্ধ ৰাখিছে।
কিন্তু কাম বন্ধ ৰখাৰ সমান্তৰালকৈ প্ৰতিষ্ঠানটোত কৰ্মৰত কৰ্মচাৰীসকলক দা- দৰমহা নিদি আজি কিছুদিনৰ পৰা শিৱসাগৰৰ ভেলাগুৰিস্থিত কেম্পৰ পৰা তেওঁলোকৰ সামগ্ৰীসমূহ মনে মনে লৈ গৈছে।
এনেদৰে সোমবাৰে এখন ফকলেন লৈ যাবলৈ ধৰাত প্ৰতিষ্ঠানটোত দৰমহা নোপোৱাকৈ কাম কৰি থকা একাংশ কৰ্মচাৰীয়ে টীয়কৰ কলিয়াপানীত ফকলেনখন জব্দ কৰি পুনৰ কেম্পলৈ ঘূৰাই নিয়াৰ চেষ্টা চলায়।
কৰ্মচাৰীসকলে লগতে প্ৰাপ্য অনাদায় দৰমহা নিদিয়া পৰ্যন্ত কোনো সামগ্ৰী কেম্পৰ পৰা লৈ যাব নোৱাৰিব বুলি প্ৰতিষ্ঠানটোক সকীয়াই দিয়ে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
